Coba ceritain soal Leo Varadkar dalam bahasa melayu

Leo Eric Varadkar (lahir 18 Januari 1979, ) adalah seorang ahli politik dari Republik Ireland. Beliau berkhidmat sebagai ketua parti Fine Gael serta sebagai Taoiseach dan Menteri Pertahanan Republik Ireland sejak Jun 2017 Berikutan pilihan raya 2020 di mana Fine Gael dipulangkan sebagai parti ketiga terbesar di belakang Fianna Fáil dan Sinn Féin, Varadkar meletak jawatan tetapi tetap memegang jawatan sebagai pemangku Taoiseach sehingga adanya pengganti dilantik, Micheál Martin mengambil alih jawatan beliau pada 20 Jun 2020. Beliau juga pernah menjadi Teachta Dála (TD) untuk kawasan pilihan raya Dublin West sejak 2007.

Beliau merupakan Perdana Menteri termuda yang dilantik mengetuai pemerintah Ireland pada usia 38 tahun, malah merupakan Perdana Menteri yang pertama dalam kalangan orang berketurunan India serta daripada golongan orientasi homoseksual - beliau melelakan diri dalam suatu wawancara RTÉ Radio pada 18 Januari 2015 lalu menarik perhatian masyarakat Ireland yang kuat beragama Kristian pada ketika itu. Namun, dalam wawancara sama juga beliau sendiri tidak merasakan kecenderungan tersebut penting kepada tanggungjawabnya memegang jawatan itu.